
ΤΕΥΧΟΣ ΔΕΥΤΕΡΟ 


Αρ. Φύλλου 1433 


22 Οκτωβρίου 2001 


ΠΕ ΡΙΕΧΟΜΕ ΝΑ 

ΑΠΟΦΑΣΕΙΣ 

Κανονισμός λειτουργίας των Περιφερειακών Επιτρο¬ 


πών Ισότητας. 1 

Καθορισμός των προϋποθέσεων, της οργάνωσης, της 
λειτουργίας, των αρχών καθώς και κάθε λεπτομέ¬ 
ρειας των προγραμμάτων Φιλοξενουσών Οικογε- 
νειώντου άρθρου 9του Ν. 2716/99. 2 


ΑΠΟΦΑΣΕΙ Σ 

Αριθ. 2717/12.10.2001 (1) 

Κανονισμός λειτουργίας των Περιφερειακών 
Επιτροπών Ισότητας. 

Η ΥΠΟΥΡΓΟΣ ΕΣΩΤΕΡΙΚΩΝ, 

ΔΗΜΟΣΙΑΣ ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ 

Έχοντας υπόψη: 

1. Τις διατάξεις του Ν. 2839/2000 (ΦΕΚ 196Α) άρθρο 6 
παρ. 2, 3, 4, «Ρυθμίσεις θεμάτων του Υπουργείου Εσωτε¬ 
ρικών, Δημόσιας Διοίκησης και Αποκέντρωσης και άλλες 
διατάξεις». 

2. Τις διατάξεις του Ν. 2690/1999 (ΦΕΚ45Α) άρθρα 13, 
14 και 15 «Κύρωση του Κώδικα Διοικητικής Διαδικασίας 
και άλλες διατάξεις». 

3. Τη διάταξη του άρθρου 27 του Ν. 2081/1992 (ΦΕΚ 
154Α/1992), με το οποίο προστέθηκε άρθρο 29 Α στον Ν. 
1558/1985 (ΦΕΚ 137/Α/1985), όπως αντικαταστάθηκε με 
το άρθρο 1 του Ν. 2469/1997 (ΦΕΚ38Α/1997) 

4. Το γεγονός ότι από τις διατάξεις της απόφασης αυ¬ 
τής δεν προκαλείται δαπάνη σε βάρος του προϋπολογι¬ 
σμού του ΥΠΕΣΔΔΑ, αποφασίζουμε: 

Ο κανονισμός λειτουργίας των Περιφερειακών Επιτρο¬ 
πών Ισότητας έχει ως εξής: 

Άρθρο 1 

- Σε κάθε περιφέρεια συγκροτείται με απόφαση του Γε¬ 
νικού Γραμματέα, Περιφερειακή Επιτροπή Ισότητας, 
όπως προβλέπεται από τις διατάξεις του άρθρου 6 παρ. 
2,3 και 4 του Νόμου 2839/2000 (ΦΕΚ196Α/12.9.2000). 


Άρθρο 2 
Αρμοδιότητες 

Στις αρμοδιότητες των Περιφερειακών Επιτροπών Ισό¬ 
τητας περιλαμβάνονται τα ακόλουθα θέματα: 

1. Η εισήγηση προτάσεων προς τα αρμόδια όργανα της 
Περιφέρειας, καθώς και στη Γ ενική Γ ραμματεία Ισότητας 
του Υπουργείου Εσωτερικών, Δημόσιας Διοίκησης και 
Αποκέντρωσης για τη λήψη των αναγκαίων μέτρων για την 
προώθηση και κατοχύρωση της ισότητας των δύο φύλων 
σε όλους τους τομείς. 

2. Η διοργάνωση εκδηλώσεων, ελεύθερων συζητήσε¬ 
ων, συνεδρίων και επιμορφωτικών προγραμμάτων, με 
στόχο την ισότητα των δύο φύλων στην Περιφέρεια και τη 
συμμετοχή των γυναικών στην κοινωνική και οικονομική 
ζωή. 

3. Η καταγραφή σε περιφερειακό επίπεδο των φορέων 
και δομών που προωθούν θέματα Ισότητας των δύο φύ¬ 
λων. 

4. Η επικοινωνία με τους Ο.Τ.Α, τις μη κυβερνητικές ορ¬ 
γανώσεις και τους κοινωνικούς φορείς της Περιφέρειας 
και ο συντονισμός δράσεων που αναφέρονται σε θέματα 
Ισότητας των δύο φύλων. 

5. Η εισήγηση προτάσεων προς το Περιφερειακό Συμ¬ 
βούλιο της Περιφέρειας για την ένταξη έργων στα Προ¬ 
γράμματα της Περιφέρειας, των Νομαρχιών και των Δή¬ 
μων με αντικείμενο την κατοχύρωση των ίσων ευκαιριών 
και για τα δύο φύλα. 

6. Η ενημέρωση και πληροφόρηση των πολιτών της 
Περιφέρειας σε θέματα που αφορούν την ισότητα των 
δύο φύλων. 

7. Η συμμετοχή σε Προγράμματα της Ευρωπαϊκής 
Ένωσης σε συνεργασία με το Ταμείο Περιφερειακής Ανά¬ 
πτυξης της Περιφέρειας. 

8. Η συμμετοχή σε κάθε είδους προγράμματα που δια¬ 
σφαλίζουν την μείωση της ανεργίας και την αύξηση της 
επιχειρηματικότητας των γυναικών. 

Άρθρο 3 

Αρμοδιότητες Προέδρου 

Ο Πρόεδρος της της Περιφερειακής Επιτροπής Ισότη¬ 
τας έχει τις παρακάτω αρμοδιότητες: 

α) Συγκαλεί την Επιτροπή σε τακτικές και έκτακτες συ¬ 
νεδριάσεις και καταρτίζει την ημερήσια διάταξη των συ¬ 
νεδριάσεων είτε με δίκιά του πρωτοβουλία, είτε ύστερα 

από αίτηση μέλους της επιτροπής και ορίζει ως αναπλη¬ 
ρωτή του έναν από τους εκπροσώπους της Γενικής Γραμ- 
ματείας Ισότητας σε περιπτώσεις που αυτός κωλύεται. 

β) Διευθύνει τις συνεδριάσεις. 

γ) Μεριμνά για την εκτέλεση των αποφάσεων, την εφαρ¬ 
μογή του νόμου και την εύρυθμη λειτουργία του συλλογι¬ 
κού οργάνου. 

Άρθρο 4 

Σύγκληση 

1. Η Περιφερειακή Επιτροπή Ισότητας συνεδριάζει τα¬ 
κτικά δύο φορές το μήνα και όσες φορές συγκαλείται από 
τον Πρόεδρο ή ελλείποντος αυτού, για οποιοδήποτε λό¬ 
γο, από τον νόμιμο αναπληρωτή του. 

2. Η Περιφερειακή Επιτροπή Ισότητας συγκαλείται με 
πρόσκληση που κοινοποιείται αποδεδειγμένα στα μέλη 
του, τακτικά και αναπληρωματικά τουλάχιστον τρεις (3) 
ημέρες πριν από την συνεδρίαση και περιλαμβάνει τα θέ¬ 
ματα της ημερήσιας διάταξης. Η πρόσκληση μπορεί να γί¬ 
νει και με τηλεφώνημα ή τηλεγράφημα. Στην περίπτωση 
αυτή επισημειώνεται επί της έγγραφης πρόσκλησης 
προς τα συγκεκριμένα μέλη ο ακριβής χρόνος και υπο¬ 
γράφεται από τον Γραμματέα, καταχωρούμενη στα πρα¬ 
κτικά της συνεδρίασης. Πρόσκληση δεν απαιτείται στην 
περίπτωση τακτά προκαθορισμένων συνεδριάσεων ή αυ¬ 
τών που έχουν ορισθεί σε προηγούμενη συνεδρίαση. 

3. Σε περίπτωση που κωλύεται κάποιο μέλος, ειδοποιεί 
έγκαιρα τον Γ ραμματέα της Επιτροπής, από τον οποίο 
καλείται τηλεφωνικά ο αναπληρωτής του. 

Σε κατεπείγουσες περιπτώσεις η πρόσκληση μπορεί να 
επιδοθεί την ημέρα της συνεδρίασης. 

Άρθρο 5 

Απαρτία 

Οι Περιφερειακές Επιτροπές Ισότητας συνεδριάζουν 
νομίμως όταν μετέχουν τρία τουλάχιστον μέλη από αυτά 
που έχουν ορισθεί. 

Η απαρτία πρέπει να υπάρχει σε όλη τη διάρκεια της συ¬ 
νεδρίασης. 

Αν, κατά την πρώτη συνεδρίαση, διαπιστωθεί έλλειψη 
απαρτίας, η Επιτροπή καλείται εκ νέου σε συνεδρίαση, η 
οποία πραγματοποιείται το νωρίτερο σε είκοσι τέσσερις 
(24) ώρες. 

Άρθρο 6 

Συνεδριάσεις - Συζητήσεις 

Οι συνεδριάσεις των Περιφερειακών Επιτροπών Ισότη¬ 
τας γίνονται στα γραφεία της Περιφέρειας ή άλλο χώρο, 
ο οποίος θα πρέπει να αναφέρεται στη σχετική πρόσκλη¬ 
ση ή να γνωστοποιείται με άλλη προβλεπόμενη μορφή 
ενημέρωσης. 

Οι συνεδριάσεις είναι δημόσιες. Μπορεί όμως η Περι¬ 
φερειακή Επιτροπή Ισότητας με απόφασή της που λαμ- 
βάνεται στην αρχή της συνεδρίασης με πλειοψηφία των 
παρόντων μελών να μην είναι δημόσια. 

Σε κάθε συνεδρίαση συντάσσεται πρακτικό, στο οποίο 
μνημονεύονται, ιδίως, τα ονόματα και η ιδιότητα των πα- 
ρισταμένων μελών, ο τόπος και ο χρόνος της συνεδρία¬ 
σης, τα θέματα που συζητήθηκαν με συνοπτική αλλά πε¬ 
ριεκτική αναφορά στο περιεχόμενό τους, η μορφή και τα 
αποτελέσματα της ψηφοφορίας και οι αποφάσεις που λή- 
φθηκαν. Στο πρακτικό καταχωρίζονται και οι γνώμες των 
μελών που μειοψήφισαν. 


Το πρακτικό των συνεδριάσεων συντάσσεται από τον 
γραμματέα και επικυρώνεται από τον Πρόεδρο . 

Στις αρχές κάθε έτους ο Πρόεδρος της Επιτροπής συ¬ 
ντάσσει αναλυτική έκθεση για τη δράση της Επιτροπής 
κατά το προηγούμενο έτος, την οποία υποβάλλει στη Γ ε¬ 
νική Γραμματεία Ισότητας, του Υπουργείου Εσωτερικών 
Δημόσιας Διοίκησης και Αποκέντρωσης. 

Άρθρο 7 
Αποφάσεις 

Οι αποφάσεις των Περιφερειακών Επιτροπών Ισότητας 
λαμβάνονται με την απόλυτη πλειοψηφία των παρόντων 
μελών σε απαρτία. Σε περίπτωση ισοψηφίας υπερισχύει η 
ψήφος του Προέδρου ή του Προεδρεύοντος. 

Η ψηφοφορία είναι φανερή και γίνεται με ονομαστική 
κλήση. 

Η Περιφερειακή Επιτροπή Ισότητας συζητείτα θέματα 
που προβλέπονται στην ημερήσια διάταξη. Είναι δυνατόν 
να τεθεί για συζήτηση θέμα εκτός ημερήσιας διάταξης, 
μετά από απόφαση της Περιφερειακής Επιτροπής Ισότη¬ 
τας που λαμβάνεται στην αρχή της συνεδρίασης με από¬ 
λυτη πλειοψηφία του συνολικού αριθμού των παρόντων 
μελών της. 

Άρθρο 8 

Γραμματέαςτης Περιφερειακής Επιτροπής Ισότητας 

Η Περιφερειακή Επιτροπή Ισότητας έχει μόνιμη γραμ¬ 
ματειακή υποστήριξη από υπάλληλο της Περιφέρειας, ο 
οποίος ορίζεται από τον Γενικό Γραμματέα της Περιφέ¬ 
ρειας σύμφωνα με την παρ. 2 του άρθρου 6 του Ν. 
2839/12.9.2000 (ΦΕΚΑ/196). 

Ο Γ ραμματέαςτης Περιφερειακής Επιτροπής Ισότητας 
μεριμνά για την κοινοποίηση των προσκλήσεων προς τα 
τακτικά και αναπληρωματικά μέλη της και τα καλούμενα 
σε συνεδριάσεις πρόσωπα. 

Συντάσσει τα πρακτικά των συνεδριάσεων, φροντίζει 
για την υπογραφή τους και τηρεί τα βιβλία πρακτικών των 
συνεδριάσεων της Περιφερειακής Επιτροπής Ισότητας 
καθώς και όλα τα έγγραφα αυτής τηρώντας ιδιαίτερο 
πρωτόκολλο, βεβαιώνει αντίγραφα ή αποσπάσματα των 
αποφάσεων και κάθε είδους εγγράφων που αφορούν την 
Περιφερειακή Επιτροπή Ισότητας. 

Τέλος, συλλέγει στοιχεία από διάφορες υπηρεσίες, χει¬ 
ρίζεται υπολογιστή και τροφοδοτεί με στοιχεία την ιστο¬ 
σελίδα και γενικά διεκπεραιώνει κάθε αναγκαία και επι¬ 
βαλλόμενη εργασία για την υλοποίηση των σκοπών της 
Περιφερειακής Επιτροπής Ισότητας. 

ΕΙΔΙΚΕΣ ΔΙΑΤΑΞΕΙΣ 

Άρθρο 9 

Η έγκριση του προγράμματος των Περιφερειακών Επι¬ 
τροπών Ισότητας γίνεται στις συνεδριάσεις των μηνών 
Μαρτίου και Σεπτεμβρίου, εκτός από τις μεμονωμένες εκ¬ 
δηλώσεις που μπορεί να εγκρίνεται σε κάθε τακτική ή 
έκτακτη συνεδρίαση. 

Στις συνεδριάσεις των μηνών Μαρτίου και Σεπτεμβρίου 
καλούνται να εκφέρουν γνώμη εκπρόσωποι κοινωνικών 
φορέων, Γυναικείων Οργανώσεων, Δημοτικών και Νο¬ 
μαρχιακών Συμβουλίων. 

Άρθρο 10 

Με κοινή απόφαση των Υπουργών Εσωτερικών, Δημό¬ 
σιας Διοίκησης και Αποκέντρωσης και Οικονομικών καθο¬ 
ρίζεται η αποζημίωση των μελών των Περιφερειακών Επι¬ 
τροπών Ισότητας. 

Άρθρο 11 

Η ισχύς των διατάξεων αυτής της απόφασης αρχίζει 
από τη δημοσίευσή της στην Εφημερίδα της Κυβερνή- 
σεως. 

Αθήνα, 10 Σεπτεμβρίου 2001 

Η ΥΠΟΥΡΓΟΣ 

ΒΑΣΩ ΠΑΠΑΝΔΡΕΟΥ 

-♦- 

Αριθ. Γ.Π.οικ. 19353 (2) 

Καθορισμός των προϋποθέσεων, της οργάνωσης, της 
λειτουργίας, των αρχών καθώς και κάθε λεπτομέρειας 
των προγραμμάτων Φιλοξενουσών Οικογενειών του 
άρθρου 9του Ν. 2716/99. 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ - ΥΓΕΙΑΣ ΚΑΙ ΠΡΟΝΟΙΑΣ 

Έχοντες υπόψη: 

1. Τις διατάξεις του Ν.2716/1999 (ΦΕΚ 96Α'/17.5.2000) 
«Ανάπτυξη και εκσυγχρονισμός των υπηρεσιών ψυχικής 
υγείας και άλλες διατάξεις». 

2. Τις διατάξεις του Π.Δ. 95/2000 (Φ.Ε.Κ. 76Α/ 
20.3.2000) «Οργανισμόςτου Υπουργείου Υγείας και Πρό¬ 
νοιας», όπως διορθώθηκε στο ΦΕΚ 123/τ.Α'/24.4.2000. 

3. Την αρ. 1039386/Α006/21.4.2000 κοινή Απόφαση του 
Πρωθυπουργού και του Υπουργού Εθνικής Οικονομίας 
και Οικονομικών «Ανάθεση αρμοδιοτήτων στον Υφυπουρ¬ 
γό Οικονομικών Γεώργιο Δρυ» (ΦΕΚ 571Β/21.2.2000). 

4. Την αρ. 2850/18.4.2000 κοινή Απόφαση του Πρωθυ¬ 
πουργού και του Υπουργού Υγείας και Πρόνοιας «Ανάθε¬ 
ση αρμοδιοτήτων στους Υφυπουργούς Υγείας και Πρό¬ 
νοιας Χριστίνα Σπυράκη και Δημήτριο Θάνο (Φ.Ε.Κ. 
565/τ.Β/2.4.2000). 

5. Την αρ. Δ1α/οικ.11620/10.6.99 απόφαση του Υπουρ¬ 
γού Υγείας και Πρόνοιας με την οποία συγκροτήθηκε 
ομάδα εργασίας για τον καθορισμό των προϋποθέσεων 
της οργάνωσης, της λειτουργίας, των κριτηρίωνή των αρ¬ 
χών υπηρεσιών των Φιλοξενουσών Οικογενειών. 

6. Τις διατάξεις της παρ.2 του άρθρου 1 του Ν. 2469/97 
(ΦΕΚ 38Α797) και το γεγονός ότι από τις διατάξεις της 
απόφασης αυτής προκαλείται απροσδιόριστη πρόσθετη 
δαπάνη, η οποία εξαρτάται από τα προγράμματα Φιλοξε- 
νουσών Οικογενειών που εγκρίνονται κάθε φορά, αποφα¬ 
σίζουμε: 

ΚΕΦΑΛΑΙΟ Α 

ΑΡΧΕΣ ΚΑΙ ΠΡΟΫΠΟΘΕΣΕΙΣ 

Άρθρο 1 
Αρχές 

Τα Προγράμματα Φιλοξενουσών Οικογενειών που πα¬ 
ρέχουν υπηρεσίες ψυχοκοινωνικής αποκατάστασης σε 
ενήλικες, εφήβους και παιδιά σύμφωνα με την παρ. 5 του 
άρθρου 9του Ν. 2716/99διέπονταιαπότις κατωτέρω αρ- 
χές: 


1. Τις αρχές που ορίζονται στην παρ. 2του άρθρου 1 του 
Ν. 2716/99 

2. Την προστασία των δικαιωμάτων των ατόμων με ψυ¬ 
χικές διαταραχές ή νοητική υστέρηση και δευτερογενείς 
ψυχικές διαταραχές ή ψυχικές διαταραχές και διαταρα¬ 
χές αυτιστικού τύπου όπως αυτά αναφέρονται στο άρθρο 
2 παρ.3 του Ν. 2716/99 καθώς και κάθε άλλου συνταγμα¬ 
τικού τους δικαιώματος ως πολιτών. 

3. Τις αρχές και τους στόχους της Συναινετικής Διακή¬ 
ρυξης για την Ψυχοκοινωνική Αποκατάσταση του Παγκό¬ 
σμιου Οργανισμού Υγείας και της Παγκόσμιας Εταιρείας 
Ψυχοκοινωνικής Αποκατάστασης, όπως αυτή δημοσιεύ- 
θηκε στην \Λ/ΗΟ/ΜΝΗ/ΜΝΟ/ 96.2 έκδοση του Παγκόσμι¬ 
ου Οργανισμού Υγείας. 

4. Τις διατάξεις του Ν.2101/92 (ΦΕΚ 192Α72-12-1992) 
«Κύρωση της Διεθνούς Σύμβασης για τα δικαιώματα του 
παιδιού». 

Άρθρο 2 
Προϋποθέσεις 

Απαραίτητες προϋποθέσεις για τη λειτουργία των προ¬ 
γραμμάτων Φιλοξενουσών Οικογενειών είναι οι ακόλου¬ 
θες: 

α. Η κατάθεση ολοκληρωμένου προγράμματος Φιλοξε- 
νουσών Οικογενειών από τον φορέα υλοποίησης στην Δι¬ 
εύθυνση Ψυχικής Υγείας και η έγκρισή του από τον 
Υπουργό Υγείας και Πρόνοιας. 

β. Ο ορισμός του Επιστημονικού Υπευθύνου του προ¬ 
γράμματος Φιλοξενουσών Οικογενειών από την Διοίκηση 
του φορέα που αναλαμβάνει την υλοποίηση του προ¬ 
γράμματος. 

γ. Ο ορισμός της Θεραπευτικής Υποστηρικτικής Διεπι¬ 
στημονικής Ομάδας από την Διοίκηση του φορέα που 
αναλαμβάνει την υλοποίηση του προγράμματος Φιλοξε- 
νουσών Οικογενειών. 

δ. Η λειτουργική διασύνδεση του προγράμματος Φιλο- 
ξενουσών Οικογενειών με τις Μονάδες Ψυχικής Υγείας 
που λειτουργούν στο πλαίσιο του αντίστοιχου Τομέα Ψυ¬ 
χικής Υγείας. 

Άρθρο 3 

Ορισμός του Προγράμματος 
Φιλοξενουσών Οικογενειών 

Το πρόγραμμα Φιλοξενουσών Οικογενειών υλοποιείται 
από τους φορείς της παρ.5 του άρθρου 9του Ν. 2716/99 
και της παρ. 1 του άρθρου 5 του Ν. 2716/99 με σκοπό την 
τοποθέτηση και ψυχιατρική παρακολούθηση παιδιών, 
εφήβων και ενηλίκων με ψυχικές διαταραχές και σοβαρά 
ψυχοκοινωνικά προβλήματα ή νοητική υστέρηση και δευ¬ 
τερογενείς ψυχικές διαταραχές ή και διαταραχές αυτιστι- 
κού τύπου σε κατάλληλες οικογένειες, για μακρόχρονη ή 
βραχεία παραμονή, όταν δεν έχουν στέγη ή κατάλληλο οι¬ 
κογενειακό περιβάλλον. Η τοποθέτηση του ασθενούς 
πραγματοποιείται μετά από αίτησή του όταν πρόκειται 
για ενήλικο άτομο ή μετά από απόφαση του δικαστηρίου 
όταν πρόκειται για ανήλικο άτομο και με τη σύμφωνη γνώ¬ 
μη του θεράποντος ψυχιάτρου ή της θεραπευτικής υπο¬ 
στηρικτικής διεπιστημονικής ομάδας. Ασθενείς με συνυ- 
πάρχοντα προβλήματα χρήσης ουσιών ή με συνυπάρ- 
χουσα διαταραχή προσωπικότητας δύνανται να τεθούν 
υπό φιλοξενία κατά την κρίση της θεραπευτικής υποστη¬ 
ρικτικής διεπιστημονικής ομάδας. 

Οι φιλοξενούσες οικογένειες είναι οικογένειες στις 
οποίες ανατίθεται η φροντίδα ατόμων με ψυχικές διατα¬ 
ραχές και σοβαρά ψυχοκοινωνικά προβλήματα ή νοητική 
υστέρηση και δευτερογενείς ψυχικές διαταραχές ή και 
διαταραχές αυτιστικού τύπου και μπορεί να ανήκουν στο 
φιλικό ή συγγενικό περιβάλλον του ασθενούς, υπό την 
προϋπόθεση ότι δεν τελούν σε πρώτο βαθμό συγγένειας 
με τον ασθενή, σύμφωνα με την παρ. 5 του άρθρου 9 του 
Ν. 2716/99. Τα καθήκοντα της φιλοξενούσας οικογένειας 
μπορεί να ανατεθούν και σε μεμονωμένα άτομα σύμφωνα 
μετηνπαρ. 5του άρθρου 9του Ν. 2716/99. 

Οι Φιλοξενούσες Οικογένειες οφείλουν να διαμορφώ¬ 
νουν οικογενειακό περιβάλλον για τα φιλοξενούμενα άτο¬ 
μα και να εξαντλούν όλες τις δυνατότητες ώστε τα άτομα 
που φιλοξενούν να αποκτήσουν την ικανότητα της αυτό¬ 
νομης διαβίωσης. 

ΚΕΦΑΛΑΙΟ Β' 

ΟΡΓΑΝΩΣΗ ΚΑΙ ΛΕΙΤΟΥΡΓΙΑ 
Άρθρο 4 

Θεραπευτική Υποστηρικτική Διεπιστημονική Ομάδα 

1. Το σύνολο των εργαζομένων στη Θεραπευτική Υπο¬ 
στηρικτική Διεπιστημονική Ομάδα (ΟΥΔΟ) προέρχεται 
από το προσωπικό του φορέα που υλοποιεί το πρόγραμ¬ 
μα Φιλοξενουσών Οικογενειών. Η Θεραπευτική Υποστη¬ 
ρικτική Διεπιστημονική Ομάδα ορίζεται με απόφαση του 
διοικούντος οργάνου του φορέα στον οποίο ανήκει το 
πρόγραμμα μετά από εισήγηση του Επιστημονικά Υπευ¬ 
θύνου. Η σύνθεση του προσωπικού που απαρτίζει τη Θε¬ 
ραπευτική Υποστηρικτική Διεπιστημονική Ομάδα περι¬ 
λαμβάνει ενδεικτικά ψυχίατρο ή παιδοψυχίατρο κατά πε¬ 
ρίπτωση, ψυχολόγο, κοινωνικό λειτουργό, νοσηλευτή ή 
επισκέπτη υγείας και ειδικό παιδαγωγό όπου απαιτείται. 

2. Έργο της Θεραπευτικής Υποστηρικτικής Διεπιστη¬ 
μονικής Ομάδας είναι: 

α. η προετοιμασία του ασθενούς για την ένταξή του στο 
πρόγραμμα Φιλοξενουσών Οικογενειών και η εκπαίδευσή 
του σε ατομικές και κοινωνικές δεξιότητες και δεξιότητες 
ανεξάρτητης διαβίωσης. 

β. η προετοιμασία της Φιλοξενούσας Οικογένειας για 
την φιλοξενία του ασθενούς και η συνεχιζόμενη ψυχολο¬ 
γική υποστήριξη και εκπαιδευτική παρέμβαση της Θερα¬ 
πευτικής Υποστηρικτικής Διεπιστημονικής Ομάδας προς 
την οικογένεια καθ’ όλη την διάρκεια του προγράμματος. 

γ. η συνεχής και συστηματική υποστήριξη, παρακολού¬ 
θηση και αξιολόγηση του προγράμματος Φιλοξενουσών 
Οικογενειών. 

δ. η λειτουργική διασύνδεση του προγράμματος Φιλο- 
ξενουσών Οικογενειών με τις Μονάδες Ψυχικής Υγείας 
που λειτουργούν στο πλαίσιο του αντίστοιχου Τομέα Ψυ¬ 
χικής Υγείας. 

ε. η τήρηση των όρωντης σύμβασης από τα συμβαλλό¬ 
μενα μέρη. 

στ. κάθε άλλη ενέργεια που απαιτείται για την πλήρη και 
αποτελεσματική εφαρμογή του προγράμματος Φιλοξε- 
νουσών Οικογενειών. 

3. Η Θεραπευτική Υποστηρικτική Διεπιστημονική Ομά¬ 
δα έχει την ευθύνη της εποπτείας της εκτέλεσης της σύμ¬ 
βασης όπως αυτή περιγράφεται στο άρθρο 12 της πα¬ 
ρούσας. Διενεργεί μηνιαίες κατ’οίκον επισκέψεις ή και 
έκτακτες, απροειδοποίητες, αν κριθεί αναγκαίο από τον 
επιστημονικό υπεύθυνο του προγράμματος. Με ευθύνη 


του επιστημονικού υπεύθυνου καταρτίζει και συμπληρώ¬ 
νει φάκελο φιλοξενίας με αναλυτικά στοιχεία που αφο¬ 
ρούν το ψυχιατρικό και οικογενειακό ιστορικό, την τρέ¬ 
χουσα κλινική - λειτουργική κατάσταση του ασθενούς και 
την προγραμματική ευθύνη της Φιλοξενούσας Οικογένει¬ 
ας. Στο φάκελο αυτό προσαρτώνται τα στοιχεία εξαμηνι¬ 
αίας αξιολόγησης της φιλοξενίας καθώς και τα συμπλη¬ 
ρωμένα δομημένα εργαλεία εκτίμησης τόσο του ασθε¬ 
νούς όσο και της φιλοξενούσας οικογένειας όπως 
ενδεικτικά, τα ερωτηματολόγια εκτίμησης της ψυχοπα¬ 
θολογίας και της συμπεριφοράς Μ.Μ.Ρ.Ι (Μίπηθεοία 
ΜυΙΙίρΓίθΞίο ΡθΓεοπαΙίΙγ ΙπνθηίοΓγ) καθώς και της κοινωνι- 
κολειτουργικής κατάστασης των ασθενών. 

4. Η Θεραπευτική Υποστηρικτική Διεπιστημονική Ομά¬ 
δα διατηρεί συνεργασία με τον θεράποντα ψυχίατρο που 
παρακολουθούσε τον ασθενή πριν την ένταξή του στο 
πρόγραμμα Φιλοξενούσας Οικογένειας καθώς και με 
τους υπευθύνους των προγραμμάτων ημερήσιας αποκα¬ 
τάστασης που ο ασθενής τυχόν παρακολουθεί και με 
τους δασκάλους ή τους καθηγητές του σχολείου όταν 
πρόκειται για παιδιά ή εφήβους και υφίσταται η δυνατό¬ 
τητα παρακολούθησης σχολικού προγράμματος. 

5. Η Θεραπευτική Υποστηρικτική Διεπιστημονική Ομά¬ 
δα αναλαμβάνει σε κάθε περίπτωση υποστηρικτικές - 
συμβουλευτικές παρεμβάσεις στην φιλοξενούσα οικογέ¬ 
νεια με στόχους την ομαλοποίηση του οικογενειακού 
πλαισίου σε σχέση με τον φιλοξενούμενο ασθενή, την 
βελτίωση των στάσεων του ευρύτερου οικογενειακού και 
φιλικού περιβάλλοντος της Φιλοξενούσας Οικογένειας 
και την ενίσχυση των προσπαθειών της για την ευαισθη- 
τοποίηση του ευρύτερου κοινωνικού περιβάλλοντος στο 
οποίο ζει και δρα η Φιλοξενούσα Οικογένεια. 

6. Η Θεραπευτική Υποστηρικτική Διεπιστημονική Ομά¬ 
δα λαμβάνει ειδικά υποστηρικτικά μέτρα για την στήριξη 
της Φιλοξενούσας Οικογένειας σε περίπτωση έκτακτων 
γεγονότων, όπως ενδεικτικά ο θάνατος ή προβλήματα 
υγείας μέλους της οικογένειας. 

7. Με απόφαση της διοίκησης του φορέα στον οποίο 
ανήκει το πρόγραμμα Φιλοξενουσών Οικογενειών και με¬ 
τά από εισήγηση του Επιστημονικά Υπευθύνου ορίζεται 
εξωτερικός επόπτης με εξειδίκευση και εμπειρία σε θέ¬ 
ματα δυναμικής της ομάδας για την ετήσια εποπτεία του 
έργου της Θεραπευτικής Υποστηρικτικής Διεπιστημονι¬ 
κής Ομάδας. 

Άρθρο 5 

Επιστημονικός Υπεύθυνος 

1. Με απόφαση του διοικούντος οργάνου του φορέα 
που υλοποιεί το πρόγραμμα Φιλοξενουσών Οικογενειών 
ορίζεται ο Επιστημονικός Υπεύθυνος του προγράμματος. 
Ο Επιστημονικός Υπεύθυνος ορίζεται με κριτήρια τη γνώ¬ 
ση και την εμπειρία του και την αποδοχή των αρχών που 
διατυπώνονται στο Κεφάλαιο Α' της παρούσας, αποδει- 
κνυομένων κυρίως από την ενεργό συμμετοχή του σε 
αντίστοιχα προγράμματα και δράσεις Ψυχοκοινωνικής 
Αποκατάστασης. Ο Επιστημονικός Υπεύθυνος προέρχε¬ 
ται από τις ειδικότητες που συνθέτουν και στελεχώνουν 
την Θεραπευτική Υποστηρικτική Διεπιστημονική Ομάδα. 

2. Ο Επιστημονικός Υπεύθυνος έχει την ευθύνη συντο¬ 
νισμού και υλοποίησηςτου έργου της Θεραπευτικής Υπο¬ 
στηρικτικής Διεπιστημονικής Ομάδας, όπως αυτό περι- 
γράφεται ανωτέρω, την επιστημονική ευθύνη για την υλο¬ 
ποίηση του προγράμματος Φιλοξενουσών Οικογενειών 

και την ευθύνη για την διασύνδεση του προγράμματος με 
τις Μονάδες Ψυχικής Υγείας και την Τομεακή Επιτροπή 
Ψυχικής Υγείας του Τομέα Ψυχικής Υγείας στον οποίο 
ανήκει ο φορέας που υλοποιείτο πρόγραμμα Φιλοξενου- 
σών Οικογενειών. 

3 Το αυτό πρόσωπο μπορεί να ορίζεται Επιστημονικός 
Υπεύθυνος σε περισσότερα από ένα προγράμματα Φιλο- 
ξενουσών Οικογενειών του ιδίου φορέα. 

Άρθρο 6 

Διαδικασία επιλογής ασθενούς 
για τοποθέτηση στις Φιλοξενούσες Οικογένειες 

Οι ασθενείς με ψυχικές διαταραχές και σοβαρά ψυχο- 
κοινωνικά προβλήματα ή νοητική υστέρηση και δευτερο¬ 
γενείς ψυχικές διαταραχές ή και διαταραχές αυτιστικού 
τύπου του άρθρου 3 της παρούσας που πρόκειται να 
ενταχθούν σε πρόγραμμα Φιλοξενουσών Οικογενειών εί¬ 
ναι ενήλικες, παιδιά ή έφηβοι, και των δύο φύλων και τε¬ 
λούν υπό σταθερή ιατροφαρμακευτική κάλυψη. Η κλινική 
τους κατάσταση πρέπει να είναι σταθεροποιημένη κατά 
το τελευταίο εξάμηνο πριν την διαδικασία επιλογής για 
την τοποθέτησή τους σε πρόγραμμα Φιλοξενουσών Οι¬ 
κογενειών. Οι υποψήφιοι για φιλοξενία ασθενείς μπορούν 
να προέρχονται από ασθενείς που διαμένουν σε μονάδες 
ψυχικής υγείας ή προστατευμένες στεγαστικές δομές 
(ξενώνες, οικοτροφεία, προστατευμένα διαμερίσματα). 
Ασθενείς που διαμένουν με συγγενικά τους ή άλλα πρό¬ 
σωπα δύνανται να τοποθετηθούν σε προγράμματα Φιλο- 
ξενουσών Οικογενειών όταν κρίνεται αναγκαίο από τη Θε¬ 
ραπευτική Υποστηρικτική Διεπιστημονική Ομάδα για τη 
βελτίωση των όρων και των συνθηκών διαβίωσης των 
ασθενών αυτών. Οι ασθενείς που τοποθετούνται σε Φιλο¬ 
ξενούσα Οικογένεια δύνανται να έχουν κάποιας μορφής 
εργασία, προστατευμένη ή μη. 

Οι ενήλικοι ασθενείς τοποθετούνται σε φιλοξενούσα οι¬ 
κογένεια μετά από αίτηση τους και με σύμφωνη γνώμη 
του θεράποντος ψυχιάτρου και της Θεραπευτικής Υπο¬ 
στηρικτικής Διεπιστημονικής Ομάδας, σύμφωνα με την 
παρ. 2του άρθρου 9του Ν. 2716/99. Γιατοποθέτηση παι¬ 
διών ή εφήβων σε φιλοξενούσα οικογένεια απαιτείται 
πρωτίστως η απόφαση του αρμόδιου δικαστηρίου καθώς 
και η γνώμη του ανηλίκου, σύμφωνα με τις παρ. 3 και 5 του 
άρθρου 9του Ν. 2716/99. 

Άρθρο 7 

Δικαιώματα του ασθενούς που έχει τοποθετηθεί 
σε πρόγραμμα Φιλοξενουσών Οικογενειών 

Η προστασία των δικαιωμάτωντου ασθενούς που τοπο¬ 
θετείται σε πρόγραμμα Φιλοξενουσών οικογενειών απο¬ 
τελεί ευθύνη του Επιστημονικού Υπεύθυνου και της Θε¬ 
ραπευτικής Υποστηρικτικής Διεπιστημονικής Ομάδας σε 
συνεργασία με την αντίστοιχη Τομεακή Επιτροπή Ψυχι¬ 
κής Υγείας καθώς και με το Γ ραφείο και την Επιτροπή 
Προστασίας των Δικαιωμάτων των Ατόμων με Ψυχικές 
Διαταραχές του άρθρου 2 του Ν.2716/99. 

Άρθρο 8 

Διαδικασία επιλογής φιλοξενούσας οικογένειας 

Η Διοίκηση του φορέα που αναλαμβάνει την υλοποίηση 
του προγράμματος Φιλοξενουσών Οικογενειών ορίζει 
τριμελή επιτροπή από την Θεραπευτική Υποστηρικτική 
Διεπιστημονική Ομάδα του προγράμματος αποτελούμε- 
νη από έναν ψυχίατρο, έναν ψυχολόγο και έναν κοινωνικό 


λειτουργό η οποία διενεργεί έρευνα για την καταλληλό¬ 
τητα της υποψήφιας Φιλοξενούσας Οικογένειας με κύριο 
γνώμονα τη διασφάλιση της θεραπείας και της ψυχοκοι- 
νωνικής αποκατάστασης του προς τοποθέτηση ασθε¬ 
νούς. 

Ειδικότερα η επιτροπή ερευνά την εν γένει δομή της 
προσωπικότητας των μελών των φιλοξενουσών οικογε¬ 
νειών, τους όρους διαβίωσής τους όπως ενδεικτικά την 
επαρκή και υγιεινή κατοικία τους, τους επαρκείς οικονο¬ 
μικούς πόρους, το μορφωτικό επίπεδο, την ηρεμία του οι¬ 
κογενειακού περιβάλλοντος καθώς και την αποδοχή του 
προς φιλοξενία ατόμου από τα τυχόν συνοικούντα μέλη 
της οικογένειας. 

Δεν επιλέγεται η υποψήφια Φιλοξενούσα Οικογένεια 
όταν κάποιο από τα μέλη της έχει καταδικαστεί αμετα- 
κλήτως σε οποιαδήποτε ποινή για αδίκημα που μπορεί να 
επιφέρει την έκπτωση από το λειτούργημα του δημοσίου 
υπαλλήλου ή για παράβαση του Νόμου περί ναρκωτικών. 

Η υποψήφια Φιλοξενούσα Οικογένεια επιλέγεται από 
πίνακα που έχει διαμορφώσει ο φορέας που υλοποιεί το 
πρόγραμμα Φιλοξενουσών Οικογενειών ύστερα από αί¬ 
τηση κάθε υποψήφιας οικογένειας. Οι υποψήφιες Φιλο¬ 
ξενούσες Οικογένειες οφείλουν να υποβάλλουν στον αρ¬ 
μόδιο φορέατα εξής: 

α) Αίτηση στην οποία να εμφαίνεται το ονοματεπώνυμο, 
η διεύθυνση κατοικίας και η ηλικία τους. 

β) Πιστοποιητικό οικογενειακής και περιουσιακής κατά¬ 
στασης των γονέων και των συνοικούντων μελών της 
υποψήφιας Φιλοξενούσας Οικογένειας. 

γ) Πιστοποιητικό υγείαςτων ιδίων και των συνοικούντων 
με αυτούς μελών. 

δ) Αντίγραφο ποινικού μητρώου των ιδίων και των συ- 
νοικούντων με αυτούς ενηλίκων μελών. 

ε) Υπεύθυνη δήλωση για τους λόγους που τους ωθούν 
να αναλάβουν καθήκοντα Φιλοξενούσας Οικογένειας. 

στ) Ο,τιδήποτε άλλο στοιχείο κριθεί αναγκαίο εκ μέ¬ 
ρους της διενεργούσης την έρευνα τριμελούς επιτροπής 
του εδαφίου 1 του παρόντος άρθρου, που να έχει αιτιώδη 
συνάφεια για την απόδειξη της καταλληλότητας του με¬ 
μονωμένου ατόμου ή των γονέων που επιθυμούν να ανα¬ 
λάβουν καθήκοντα Φιλοξενούσας Οικογένειας. 

Δεν υπάρχει χρονικός περιορισμός για την κατάθεση αί¬ 
τησης από υποψήφια Φιλοξενούσα Οικογένεια. 

Οι προϋποθέσεις αυτές ισχύουν καθ’ όλο το χρονικό 
διάστημα της διαβίωσης του ασθενούς στην φιλοξενού¬ 
σα οικογένεια. 

Άρθρο 9 

Διαδικασία εκπαίδευσης 
της φιλοξενούσας οικογένειας 

1. Ο Επιστημονικός Υπεύθυνος και η θεραπευτική Υπο¬ 
στηρικτική Διεπιστημονική Ομάδα οι οποίοι έχουν την ευ¬ 
θύνη της τοποθέτησης ατόμων με ψυχικές διαταραχές 
και σοβαρά ψυχοκοινωνικά προβλήματα ή νοητική υστέ¬ 
ρηση και δευτερογενείς ψυχικές διαταραχές ή και διατα¬ 
ραχές αυτιστικού τύπου σε φιλοξενούσες οικογένειες ορ¬ 
γανώνουν και εκτελούν ταχύρυθμα προγράμματα εκπαί¬ 
δευσης των μελών των υποψηφίων Φιλοξενουσών 
οικογενειών στις οποίες θα φιλοξενηθούν οι ασθενείς. Η 
Θεραπευτική Υποστηρικτική Διεπιστημονική Ομάδα μπο¬ 
ρεί να υποστηρίζεται ή να διοργανώνει από κοινού προ¬ 
γράμματα εκπαίδευσης και με άλλους αρμόδιους φορείς. 

2. Η Θεραπευτική Υποστηρικτική Διεπιστημονική 
Ομάδα οργανώνει και εκτελεί προγράμματα συνεχιζό¬ 
μενης εκπαίδευσης και επιμόρφωσης των φιλοξενου- 
σών οικογενειών στις οποίες έχουν ήδη τοποθετηθεί 
άτομα με ψυχικές διαταραχές και σοβαρά ψυχοκοινωνι- 
κά προβλήματα ή νοητική υστέρηση και δευτερογενείς 
ψυχικές διαταραχές ή και διαταραχές αυτιστικού τύπου 
καθ’ όλη τη διάρκεια της φιλοξενίας, και όποτε κρίνεται 
αναγκαίο από τον Επιστημονικά Υπεύθυνο του προ¬ 
γράμματος. 

Άρθρο 10 

Εποπτείατης Φιλοξενούσας Οικογένειας 

1. Μέλη της Θεραπευτικής Υποστηρικτικής Διεπιστημο¬ 
νικής Ομάδας, τα οποία ορίζει ο Επιστημονικός Υπεύθυ¬ 
νος του προγράμματος, επισκέπτονται τακτικά μία φορά 
το μήνα και εκτάκτως, όποτε ο Επιστημονικός Υπεύθυνος 
κρίνει ότι είναι σκόπιμο, την φιλοξενούσα οικογένεια για 
να διαπιστώσει τους όρους διαβίωσης του φιλοξενούμε¬ 
νου ατόμου, την κλινική κατάστασή του, το βαθμό αποδο¬ 
χής του από το ευρύτερο κοινωνικό περιβάλλοντηςφιλο- 
ξενούσας οικογένειας, τον βαθμό εξέλιξηςτης κοινωνικο¬ 
οικονομικής αποκατάστασής του, την σχολική πρόοδο 
όταν πρόκειται για παιδιά και εφήβους, την επαγγελματι¬ 
κή κατάρτιση όταν πρόκειται για εφήβους και νέους, τον 
βαθμό συμμετοχής τους σε δράσεις και προγράμματα 
ψυχοκοινωνικής αποκατάστασης, την τήρηση των όρων 
της σύμβασης της παρούσας απόφασης και τον βαθμό 
αφομοίωσης του εκπαιδευτικού προγράμματος από τη 
φιλοξενούσα οικογένεια. 

2. Ανά εξάμηνο συντάσσεται έκθεση από την Θεραπευ¬ 
τική Υποστηρικτική Διεπιστημονική Ομάδα για την εξέλι¬ 
ξη της φιλοξενίας η οποία κατατίθεται στη Διοίκηση του 
φορέα που υλοποιείτο πρόγραμμα. 

Άρθρο 11 

Φάσεις ένταξης σε πρόγραμμα 
Φιλοξενουσών Οικογενειών 

1. Η περίοδος προετοιμασίας του ασθενούς συνίσταται 
στην προσπάθεια βελτίωσης των ατομικών και κοινωνι¬ 
κών δεξιοτήτων και της ψυχοπαθολογικής του κατάστα¬ 
σης του προς φιλοξενία ασθενούς. 

Η προετοιμασία της οικογένειας συνίσταται στην ενη¬ 
μέρωσή της σε σχέση με τις ανάγκες του υπό φιλοξενία 
ασθενούς και στην ευαισθητοποίηση- εκπαίδευσή της σε 
σχέση με χειρισμούς του ασθενούς, με αλλαγή στάσεων 
και πεποιθήσεων σε θέματα ψυχικής διαταραχής. 

2. Η δοκιμαστική περίοδος ένταξης του ασθενούς στην 
Φιλοξενούσα Οικογένεια διαρκεί έως τρεις μήνες. 

Δοκιμαστικές επισκέψεις του ασθενούς στην υποψήφια 
Φιλοξενούσα Οικογένεια γίνονται με τη συνοδεία μέλους 
της Θεραπευτικής Υποστηρικτικής Διεπιστημονικής Ομά¬ 
δας. 

Όταν πρόκειται για παιδί ή έφηβο πραγματοποιούνται 
δοκιμαστικές διανυκτερεύσεις πάντα με τη συνοδεία μέ¬ 
λους της Θεραπευτικής Υποστηρικτικής Διεπιστημονικής 
Ομάδας. 

Μετά την πάροδο της δοκιμαστικής περιόδου και εφ’ 
όσον εξελιχθούν όλα ομαλά, οριστικοποιείται η φιλοξενία 
από την Θεραπευτική Υποστηρικτική Διεπιστημονική 
Ομάδα. 


Άρθρο 12 

Πρότυπο σύμβασης μεταξύ του φορέα υλοποίησης 
του προγράμματος Φιλοξενουσών Οικογενειών, 
της Φιλοξενούσας Οικογένειας και του ασθενούς. 

1. Η Διοίκηση του φορέα υλοποίησης του προγράμμα¬ 
τος Φιλοξενουσών Οικογενειών μετά από πρόταση του 
Επιστημονικού Υπεύθυνου του προγράμματος, υπογρά¬ 
φει αρχικά ετήσια σύμβαση με την Φιλοξενούσα Οικογέ¬ 
νεια στην οποία περιγράφονται οι υποχρεώσεις και τα δι- 
καιώματά της, όπως αυτά αναφέρονται στην παρούσα 
απόφαση. Η σύμβαση από πλευράς της Φιλοξενούσας 
Οικογένειας υπογράφεται από το σύζυγο και τη σύζυγο 
όταν πρόκειται για οικογένεια ή από το άτομο σε περί¬ 
πτωση μεμονωμένου ατόμου που αναλαμβάνει την φιλο¬ 
ξενία του ασθενούς και από τον ασθενή στην περίπτωση 
που είναι ενήλικος. 

Η σύμβαση ανανεώνεται στη συνέχεια μετά από αιτιο¬ 
λογημένη πρόταση του επιστημονικού υπευθύνου του 
προγράμματος και την σύμφωνη γνώμη της Φιλοξενού- 
σας Οικογένειας και του ασθενούς, για όσο χρονικό διά¬ 
στημα συμφωνηθεί από κοινού. 

2.0 φορέας οφείλει να πληρώνει στην Φιλοξενούσα Οι¬ 
κογένεια μηνιαίως ποσό έκτου προϋπολογισμού του προ¬ 
γράμματος ισόποσο με αυτό που προβλέπει η αντίστοιχη 
κοινή υπουργική απόφαση για το ειδικό ενοποιημένο 
(κλειστό) νοσήλιο, τόσο για τους ασφαλισμένους όσο και 
για τους ανασφάλιστους ασθενείς. Από το ποσό αυτό ο 
φορέας υλοποίησης του προγράμματος, αποδίδει στην 
φιλοξενούσα οικογένεια το 90% όταν πρόκειται για πρό¬ 
γραμμα ενηλίκων και το 85% όταν πρόκειται για πρό¬ 
γραμμα παιδιών ή εφήβων, σύμφωνα με την παρ. 2 του 
άρθρου 13του Ν. 2716/99. 

Το υπόλοιπο ποσοστό του ειδικού ενοποιημένου (κλει¬ 
στού) νοσηλίου παραμένει στον φορέα για τις υπηρεσίες 
που παρέχει στην Φιλοξενούσα Οικογένεια όπως ενδει¬ 
κτικά ψυχολογική υποστήριξη του ασθενούς και της Φι- 
λοξενούσας Οικογένειας καθώς και εκπαίδευση της οικο¬ 
γένειας σε θέματα πρόληψης της υποτροπής και αντιμε¬ 
τώπισης της κρίσης, θεραπευτική αγωγή και υποστήριξη 
του ασθενούς. 

3. Στην ανωτέρω σύμβαση, ο φορέας αναλαμβάνει να 
καταβάλλει ανελλιπώς το ποσό του ειδικού ενοποιημένου 
(κλειστού) νοσηλίου που ορίζεται στην παρ.2 του παρό¬ 
ντος άρθρου και η Φιλοξενούσα Οικογένεια να επιμελεί¬ 
ται και να φροντίζει τον φιλοξενούμενο ασθενή δεσμευό¬ 
μενη για όλες τις υποχρεώσεις που αναφέρονται στην 
σύμβαση και στην παρούσα απόφαση. Οι όροι της σύμ¬ 
βασης εξειδικεύονται κατά περίπτωση, συμφωνούνται με 
την Φιλοξενούσα Οικογένεια προ της τοποθέτησης του 
ασθενούς και καταγράφονται από την Θεραπευτική Υπο¬ 
στηρικτική Διεπιστημονική Ομάδα του προγράμματος 
στον φάκελο φιλοξενίας. 

Στην σύμβαση γίνεται ρητή μνεία ότι η Φιλοξενούσα Οι¬ 
κογένεια έλαβε γνώση του περιεχομένου της παρούσας 
απόφασης και ότι αποδέχεται ανεπιφύλακτα τους όρους 
και τις προϋποθέσεις αυτής και τις δεσμεύσεις που απορ¬ 
ρέουν από αυτήν. 

4. Στην σύμβαση περιλαμβάνεται ρητά η ποσοτική εξει- 
δικευμένη ανάλυση των περιπτώσεων α, β, γ και δ του άρ¬ 
θρου 14 Ατης παρούσας απόφασης, η λεπτομερής εξει- 
δικευμένη ανάλυση των περιπτώσεων στ και ι του άρθρου 

14 Α της παρούσας απόφασης καθώς και η χρονική διάρ¬ 
κεια του προγράμματος Φιλοξενουσών Οικογενειών που 
υλοποιείται από τον φορέα. Οι αναφερόμενες στο άρθρο 
14 Α της παρούσας παροχές δεν μπορεί να είναι κατώτε¬ 
ρες του ποσού που μεταβιβάζεται από τον φορέα υλοποί¬ 
ησης του προγράμματος στην Φιλοξενούσα Οικογένεια. 

5. Εάν διαπιστωθεί από την Θεραπευτική Υποστηρικτι¬ 
κή Διεπιστημονική Ομάδα του προγράμματος ότι η Φιλο¬ 
ξενούσα Οικογένεια δεν τηρεί τους όρους της σύμβασης 
θεωρείται ότι έχει διακόψει μονομερώς και με ευθύνη της 
την σύμβαση. 

Σε περίπτωση διακοπής της σύμβασης για τους ανωτέ¬ 
ρω λόγους η Φιλοξενούσα Οικογένεια δεν δικαιούται 
οποιοσδήποτε αξίωσης. 

6. Στηνπροαναφερθείσα σύμβαση περιλαμβάνονται τα 
ανωτέρω και κάθε άλλος όρος που εξασφαλίζει πλήρως 
την ολοκλήρωση του προγράμματος Φιλοξενουσών Οι¬ 
κογενειών για τα συμβαλλόμενα μέρη. 

Άρθρο 13 

Διακοπή της σύμβασης Φιλοξενουσών Οικογενειών 

Α. Ο Επιστημονικός Υπεύθυνος και η Θεραπευτική Υπο¬ 
στηρικτική Διεπιστημονική Ομάδα έχουν την ευθύνη της 
άμεσης διακοπής της φιλοξενίας του ασθενούς από την 
Φιλοξενούσα Οικογένεια, όταν εκτιμήσουν ότι επιβάλλε¬ 
ται η διακοπή αυτής εφόσον δεν ικανοποιούνται οι όροι 
της σύμβασης ή εφόσον διαπιστώσουν ότι δεν βελτιώνε¬ 
ται η θεραπευτική και ψυχοκοινωνική αποκατάσταση του 
ασθενούς. Πριν την διακοπή διατυπώνονται έγγραφες 
παρατηρήσεις - υποδείξεις της Θεραπευτικής Υποστηρι¬ 
κτικής Διεπιστημονικής Ομάδας στις οποίες οφείλει να 
προσαρμοστεί η Φιλοξενούσα Οικογένεια εντός ενός μη¬ 
νάς. Αν η Φιλοξενούσα Οικογένεια δεν προσαρμοστεί με 
τις υποδείξεις υπάρχει δεύτερη πρόταση της Θεραπευτι¬ 
κής Υποστηρικτικής Διεπιστημονικής Ομάδας προς την 
Φιλοξενούσα Οικογένεια για την άμεση ή το αργότερο 
εντός 10 ημερών εφαρμογή των όρων της σύμβασης από 
αυτή. Εάν μετά την παρέλευση και της δεύτερης προθε¬ 
σμίας η Φιλοξενούσα Οικογένεια δεν εφαρμόσει τις υπο¬ 
δείξεις της Θεραπευτικής Υποστηρικτικής Διεπιστημονι¬ 
κής Ομάδας και τους όρους της σύμβασης ο Επιστημονι¬ 
κός Υπεύθυνος εισηγείται στον αρμόδιο φορέα την 
έκδοση πράξης μονομερούς διακοπής της σύμβασης με 
ευθύνη της Φιλοξενούσας Οικογένειας και κινεί όλες τις 
διαδικασίες μεταφοράς του ασθενούς σε άλλη οικογέ¬ 
νεια ή σε προσωρινή στεγαστική δομή μέχρι την εξεύρε¬ 
ση νέας Φιλοξενούσας Οικογένειας. 

Β. Μετά από αίτηση του ασθενούς, όταν πρόκειται για 
ενήλικα άτομα, για διακοπή της φιλοξενίας, ο Επιστημονι¬ 
κός Υπεύθυνος και η Θεραπευτική Υποστηρικτική Διεπι¬ 
στημονική Ομάδα εντός τριμήνου ερευνά και αποφασίζει 
για την συνέχιση ή την διακοπή της σύμβασης. 

Γ. Η διακοπή της σύμβασης μπορεί να γίνει και από την 
Φιλοξενούσα Οικογένεια μετά από αίτησή της και την πα¬ 
ρέλευση ενός διμήνου από την ημερομηνία υποβολής της 
αίτησής της. Μέσα σε αυτό το διάστημα ο Επιστημονικός 
Υπεύθυνος και η Θεραπευτική Υποστηρικτική Διεπιστη¬ 
μονική Ομάδα οφείλουν να έχουν εξασφαλίσει την τοπο¬ 
θέτηση του ασθενούς σε άλλη Φιλοξενούσα Οικογένεια ή 
σε στεγαστική δομή κοινωνικής αποκατάστασης του φο¬ 
ρέα τους ή άλλου συναφούς φορέα. 


Άρθρο 14 

Λειτουργία Φιλοξενούσας Οικογένειας 
Α. Υποχρεώσεις της Φιλοξενούσας Οικογένειας 

Η φιλοξενούσα οικογένεια αναλαμβάνει την φροντίδα 
του ασθενούς η οποία συνίσταται τουλάχιστον στα εξής : 

α. παροχή στέγης ικανής να διασφαλίσει την αξιοπρεπή 
και ευχάριστη διαμονή του ασθενούς 
β. παροχή επαρκούς και υγιεινής τροφής προς αυτόν 
γ. κάλυψη εξόδων καθημερινής αστικής μετακίνησης 
και ατομικών μικροεξόδωντου ασθενούς 
δ. παροχή επαρκούς ένδυσης-υπόδησηςτου ασθενούς 
ε. εποπτεία της τήρησης της φαρμακευτικής αγωγής 
στ. εξασφάλιση της ολοκλήρωσης της σχολικής εκπαί¬ 
δευσης όταν πρόκειται για παιδιά και εφήβους και της 
επαγγελματικής κατάρτισης όταν πρόκειται για εφήβους 
και νέους ενήλικες. 

ζ. επιμέλεια της ομαλής σωματικής και ψυχικής ανά¬ 
πτυξης του ασθενούς 

η. εξασφάλιση ήρεμου και ομαλού οικογενειακού περι¬ 
βάλλοντος 

θ. εξασφάλιση της συμμετοχής του ασθενούς στις δρά¬ 
σεις της οικογένειας 

ι. ψυχοκοινωνική επανένταξη και προετοιμασία του 
ασθενούς για αυτόνομη διαβίωση. 

ια. διασφάλιση της αυτοτελούς διάθεσης από τον ασθε¬ 
νή τυχόν άλλων ιδίων εσόδων. 

Β. Δικαιώματα της Φιλοξενούσας Οικογένειας 

Όσο διάστημα διαρκεί η φιλοξενία του ασθενούς, η Φι¬ 
λοξενούσα Οικογένεια δικαιούται: 

α. δωρεάν ιατροφαρμακευτική περίθαλψη του ασθε¬ 
νούς με ευθύνη και δαπάνες του φορέα που υλοποιεί το 
πρόγραμμα όταν πρόκειται για ανασφάλιστο ασθενή και 
επίσης με δαπάνες του φορέα κατά το μέρος που δεν κα¬ 
λύπτεται από τα ασφαλιστικά ταμεία όταν πρόκειται για 
ασφαλισμένο ασθενή. 

β. να ζητήσει εκτάκτως και να λάβει από την Θεραπευτι¬ 
κή Υποστηρικτική Διεπιστημονική Ομάδα την κοινωνική 
προστασία του ασθενούς από υπηρεσίεςτου Υπουργείου 
Υγείας και Πρόνοιας ή την συνδρομή άλλων κρατικών φο¬ 
ρέων σε περίπτωση ανάγκης. 

γ. την έγκαιρη και σταθερή παροχή χρηματικού ποσού, 
η οποία σύμφωνα με την σύμβαση, καταβάλλεται από τον 
φορέα μηνιαίως και προκαταβολικά την 27η του προη¬ 
γούμενου μήνα και μέσω κοινού τραπεζικού λογαριασμού 
των συζύγων της Φιλοξενούσας Οικογένειας ή ατομικού 
τραπεζικού λογαριασμού του μεμονωμένου ατόμου που 
έχει αναλάβει τον ασθενή. Τυχόν άλλα έσοδα του ασθε¬ 
νούς που τοποθετήθηκε στην Φιλοξενούσα Οικογένεια 
παραμένουν στην πλήρη δικαιοδοσία του εκτός εάν ορί¬ 
ζεται διαφορετική διαδικασία από την ισχύουσα νομοθε¬ 
σία κατά περίπτωση. 

Όλα τα ανωτέρω αναφέρονται ρητά στην σύμβαση, 
δ. να λαμβάνει τα προσφερότερα κατά την κρίση του μέ¬ 
τρα για την ομαλή ανατροφή και διαπαιδαγώγηση του φι¬ 
λοξενούμενου παιδιού ή εφήβου. 

ε. οι φυσικοί γονείς και οι συγγενείς του φιλοξενούμε¬ 
νου ασθενούς καθ’ όλο το διάστημα της φιλοξενίας δεν 
δικαιούνται να παρενοχλούντην Φιλοξενούσα Οικογένεια 
ή να παρεμβαίνουν στο έργο της. Επισκέψεις των φυσι¬ 
κών γονέων ή λοιπών συγγενών στο φιλοξενούμενο ασθε¬ 
νή πραγματοποιούνται μόνο μετά από έγκριση του Επι- 

στημονικού Υπευθύνου. Παντελής απαγόρευση στους 
φυσικούς γονείς να επισκέπτονται τον φιλοξενούμενο 
ασθενή πρέπει να είναι ειδικά αιτιολογημένη από τον Επι¬ 
στημονικό Υπεύθυνο. 

στ. την διακοπή της σύμβασης σύμφωνα με την περί¬ 
πτωση Γ. του άρθρου 13 της παρούσας. 

Άρθρο ΑΡΘΡΟ 15 
Δομή και Λειτουργία 

του Προγράμματος Φιλοξενουσών Οικογενειών 
Α. Δομή του Προγράμματος Φιλοξενουσών Οικογενειών 

Το πρόγραμμα Φιλοξενουσών Οικογενειών που κατα¬ 
θέτει ο φορέας υλοποίησης στην Δ/νση Ψυχικής Υγείας 
του Υπουργείου Υγείας και Πρόνοιας έχει την εξής δομή: 

1. Την περιγραφή του έργου της Φιλοξενούσας οικογέ¬ 
νειας. 

2. Την περιγραφή του έργου της θεραπευτικής Υπο¬ 
στηρικτικής Διεπιστημονικής Ομάδας. 

3. Την χρονική διάρκεια του προγράμματος Φιλοξενου- 
σών Οικογενειών. 

4. Τον προϋπολογισμό του προγράμματος Φιλοξενου- 
σών Οικογενειών ο οποίος συντίθεται από τα έσοδα από 
το εκάστοτε ειδικό ενοποιημένο (κλειστό) νοσήλιο και 
από τον τακτικό προϋπολογισμό του φορέα. 

5. Τον προγραμματισμό παρακολούθησης και εποπτεί- 
αςτης Φιλοξενούσας οικογένειας και του ασθενούς. 

6. Το εκπαιδευτικό πρόγραμμα της Φιλοξενούσας οικο¬ 
γένειας. 

7. Την προετοιμασία του ασθενούς για τοποθέτηση 
στην Φιλοξενούσα Οικογένεια. 

8. Τη διαδικασία παρακολούθησης των σχολικών δρα¬ 
στηριοτήτων για τα παιδιά και τους εφήβους που θα το¬ 
ποθετηθούν στην Φιλοξενούσα Οικογένεια. 

9. Τον προγραμματισμό και τις δράσεις υποστήριξης- 
επαγγελματικής κατάρτισης εφήβων και ενηλίκων που θα 
τοποθετηθούν στην Φιλοξενούσα Οικογένεια. 

10. Τις δράσεις για την προώθηση στην απασχόληση 
του ασθενούς, όπου είναι δυνατό. 

11. Τις διαδικασίες διασφάλισης των δικαιωμάτων του 
ασθενούς. 

12. Τις διαδικασίες υποστήριξης της οικογένειας σε μεί- 
ζονα γεγονότα ή προβλήματα υγείας μέλους της φιλοξε- 
νούσας οικογένειας. 

13. Τις διαδικασίες προετοιμασίας της αυτόνομης δια¬ 
βίωσης του ασθενούς. 

Β. Λειτουργία του προγράμματος 
Φιλοξενουσών Οικογενειών 

Το πρόγραμμα Φιλοξενουσών Οικογενειών που κατα¬ 
θέτει ο φορέας υλοποίησης στην Δ/νση Ψυχικής Υγείας 
του Υπουργείου Υγείας και Πρόνοιας περιλαμβάνει τις 
εξής λειτουργίες: 

1. την επίσκεψη τακτικά, μια φορά το μήνα, και εκτά¬ 
κτως, όποτε ο Επιστημονικός Υπεύθυνος κρίνει τούτο 
σκόπιμο, στην Φιλοξενούσα Οικογένεια για να διαπιστώ¬ 
σει τους όρους διαβίωσης του φιλοξενούμενου ατόμου. 
Οι επισκέψεις μπορεί να είναι και χωρίς προειδοποίηση. 

2. την επιλογή της φιλοξενούσας οικογένειας με απο¬ 
κλειστικό γνώμονα το συμφέρον του ασθενούς. 


3. την ανελλιπή καταβολή του ποσοστού του ειδικού νο¬ 
σηλίου σύμφωνα με την παρ. 2 του άρθρου 12 της πα¬ 
ρούσας. 

4. την εποικοδομητική συνεργασία με την φιλοξενούσα 
οικογένεια και την διευκόλυνσή της κατά το μέτρο του δυ¬ 
νατού στην άσκηση των καθηκόντων της ως φιλοξενούσα 
οικογένεια. 

5. την άμεση αντιμετώπιση των επειγουσών περιπτώσε¬ 
ων που αφορούντο φιλοξενούμενο άτομο ευθύς ως ειδο¬ 
ποιηθεί από τη φιλοξενούσα οικογένεια. 

6. την παροχή των αναγκαίων συμβουλών και της ανα¬ 
γκαίας υποστήριξης στη φιλοξενούσα οικογένεια για θέ¬ 
ματα που αφορούν την όλη λειτουργία του οικογενειακού 
περιβάλλοντος και που μπορεί να επηρεάσουν την ομαλή 
διαβίωση του ασθενούς. 

7. την οργάνωση και εκτέλεση προγραμμάτων επιμόρ¬ 
φωσης των Φιλοξενουσών Οικογενειών. 

8. την διακοπή της φιλοξενίας του ασθενούς όταν το 
συμφέρον του επιβάλλει τη διακοπή αυτή και την εξα¬ 
σφάλιση της μεταφοράς του σε προσωρινή στεγαστική 
δομή έως την ένταξή του σε άλλη Φιλοξενούσα Οικο¬ 
γένεια. 

9. την συνέχιση της φιλοξενίας σε περίπτωση που η 
Φιλοξενούσα Οικογένεια για διάφορους λόγους μετακο¬ 
μίσει σε άλλη περιοχή που δεν καλύπτεται από τον φορέα 
που υλοποιεί το πρόγραμμα. Η Φιλοξενούσα Οικογένεια 
συνεχίζει να φιλοξενεί τον ασθενή στην καινούρια κατοι¬ 
κία μετά από σύμφωνη γνώμη του ασθενούς, του Επιστη¬ 
μονικού Υπευθύνου και της Θεραπευτικής Υποστηρικτι¬ 
κής Διεπιστημονικής Ομάδας. Μέσω των αντίστοιχων Το- 
μεακών Επιτροπών Ψυχικής Υγείας προτείνεται στο 
Υπουργείο Υγείας και Πρόνοιας και εγκρίνεται από την 
Δ/νση Ψυχικής Υγείας η υλοποίηση της συνέχειας του 
προγράμματος που αφορά τον ασθενή αυτό από άλλο 
φορέα, ο οποίος καλύπτει την περιοχή μετεγκατάστασης 
της Φιλοξενούσας Οικογένειας και έχει τις απαιτούμενες 
προϋποθέσεις λειτουργίας του προγράμματος Φιλοξε- 
νουσών Οικογενειών μέχρι την έγκριση νέου προγράμμα¬ 
τος από τον φορέα στην περιοχή ευθύνης του οποίου με- 
τεγκαταστάθηκε η Φιλοξενούσα Οικογένεια. 

Άρθρο 16 

Διακοπή του προγράμματος 

Φιλοξενουσών Οικογενειών 

Ο φορέας ο οποίος υλοποιεί πρόγραμμα Φιλοξενουσών 
Οικογενειών δύναται να διακόψει το πρόγραμμα αυτό 
πριν την ολοκλήρωσή του μόνο εφόσον έχει επιτευχθεί ο 
τελικός στόχος του προγράμματος που είναι η αυτόνομη 
διαβίωση των ασθενών, εξασφαλίζοντας ταυτόχρονα την 
συνέχιση της θεραπευτικής φροντίδας των ασθενών αυ¬ 
τών. 

Η παρούσα απόφαση να δημοσιευθεί στην Εφημερίδα 
της Κυβέρνησης. 

Αθήνα, 19 Οκτωβρίου 2001 

